kardosdrur/scandi-wiki huggingface dataset:
Melchior

Melchior er et for- og efternavn. Både en dansk (kristen) slægt og en tysk-dansk jødisk slægt, som stammer fra Hamborg, fører efternavnet Melchior.

Som efternavn

 Arne Melchior, dansk politiker.
 Arnold Melchior, dansk redaktør.
 Bent Melchior, dansk overrabbiner.
 Carl Melchior, tysk jurist, bankier og politiker.
 Ib Melchior, dansk-amerikansk forfatter og filmmand. Søn af Lauritz Melchior.
 Israel B. Melchior, dansk ingeniør, fabrikant og amatørfotograf.
 Jair Melchior, dansk overrabbiner. 
 Karen Melchior, dansk politiker og tidl. diplomat. 
 Lauritz Melchior, dansk-amerikansk tenor.
 Marcus Melchior, dansk overrabbiner.
 Michael Melchior, israelsk politiker og norsk overrabiner.
 Moritz Gerson Melchior, dansk handelsmand og skibsreder.
 Moses Melchior, dansk grosserer og skibsreder.
 Nathan Melchior, dansk læge.
 Otto Melchior, dansk kommunist og modstandsmand.
 Torben Melchior, dansk højesteretspræsident.
 Werner David Melchior, dansk-israelsk politiker

Drengenavne
 
 
Jødiske slægter
Dennis Ritter

Dennis Ritter (født 8. september 1972) er uddannet journalist og arbejder på tv-stationen TV 2. Dennis Ritter er sportsjournalist på TV 2 Sporten (2004-), hvor han primært dækker cykelsport, kampsport, håndbold og fodbold. Ifølge Dennis Ritter selv bliver han ofte spurgt, om han er i familie med den danske tidligere cykelrytter Ole Ritter – grunden er jo nok navnet, samt det forhold, at Dennis Ritter ofte dækker cykelsport – men både Dennis Ritter og Ole Ritter hævder, at det ikke er tilfældet.

Dennis Ritter er født og opvokset i Herlev. Han blev sproglig student fra Herlev Gymnasium i 1991 og har senere taget en bachelorgrad i jura ved Københavns Universitet i 1996. Derefter skiftede han studie til Danmarks Journalisthøjskole, hvor han blev færdig som journalist i 2000.

Dennis Ritter har tidligere været ansat ved:
 DR Sporten (1998-2004)
 TV 2 Nyhederne (2004 – nu)

Privat 
Dennis Ritter bor til dagligt på Frederiksberg med sin mand Morten Toft.

Kilder 

Sportsjournalister fra Danmark
Personer fra Herlev
Ansatte ved TV 2
DDR's grænsestyrker

DDRs grænsestyrker var en militær enhed i DDR som havde til opgave at overvåge DDRs grænser. Enheden blev oprettet i 1946 under betegnelsen Deutsche Grenzpolizei, og blev senere kendt som Grenztruppen der DDR.

Før Tysklands genforening havde grænsestyrkerne 47.000 ansatte. De allerfleste styrker var koncentreret ved grænsen mod Vesttyskland. Grænsestyrkerne vogtede bl.a. Berlinmuren.

Det er ikke kendt hvor mange flygtninge som blev dræbt af DDRs grænsestyrker. Arbeitsgemeinschaft 13. August regner med 1.200 dødsofre, mens statsadvokaten i Berlin har beviser for 125 dødsfald og efterforsker yderligere 85.

Chefer for DDRs grænsestyrker 

 1952 Richard Smolorz
 1952–1955 Hermann Gartmann
 1955–1957 Heinrich Stock
 1957 Hermann Gartmann
 1957–1960 Paul Ludwig
 1960–1979 Generaloberst Erich Peter
 1979–1990 Generaloberst Klaus-Dieter Baumgarten
 1990 Generalmajor Dieter Teichmann

Grænsestyrker
Politi i Tyskland
Revuen

Revuen, et illustreret Familieblad var et dansk romanmagasin som udkom 1879-1924. 

Magasinet blev udgivet af E. O. Jordan og senere af V. v. Kauffmann. Under Jordan dominerede den produktive danske krimiforfatter Ludvig Møller under pseudonymet Louis de Moulin. I Kauffmanns redaktionsperiode begyndte Johannes V. Jensen i 1895 at levere føljetonromaner til magasinet under pseudonymet Ivar Lykke. 
Det var som støtte til hans studie, og han fik 45 kroner om måneden.

Komponisten Carl Nielsen omtaler magasinet i sin selvbiografi Min Fynske Barndom med følgende ord: 
 I sejsten Aars Alderen [dvs. omkring år 1881] fik jeg en stærk Trang til at læse og holdt et Ugeblad, der hed "Revuen", som kostede 2 Øre Nummeret. Det indeholdt kun Romaner, og i Reglen sluttede Bladet med en yderst spændende Situation, så jeg var helt syg af Længsel efter Fortsættelsen.

Litteratur

Henvisninger 

Tidsskrifter fra Danmark
Dansk-amerikanere

Dansk-amerikanere er statsborgere i USA af dansk oprindelse. Der er ca. 1½ million dansk-amerikanere, flest i Californien (ca. 200.000) og Utah (ca. 145.000). Religiøst fordeler dansk-amerikanerne sig med en stor gruppe lutheranere, en noget mindre gruppe mormoner og en række andre retninger.

Hele ti procent af rigets indbyggere emigrerede i det 19. århundrede, hovedsaligt til USA. "Fra 1860-1890, der kunne kaldes dansk udvandrings guldalder, udvandrede … 130.000 danskere i et langt sejt træk mod en bedre fremtid" skriver Ole Sønnichsen "Udvandringstallene forblev høje helt frem til 1920, men det var i de første tre årtier, at grundlaget blev skabt med billig eller gratis jord og nemme rejseveje. Det kulminerede i 1882, hvor 10.000 udvandrede fra Danmark. Et eksempel fra Langeland fortæller historien ganske præcist for det år; her mødte kun 1 af 34 indkaldte unge mænd op til session – de andre var alle rejst til Amerika."

Alene i 1880'erne ankom næsten 84.000 danskere til USA, svarende til 4,3% af Danmarks befolkning i 1880.

Udvandrede danskere 
 Morten Andersen, amerikansk fodbold-spiller (født 1960)
 Victor Borge, entertainer (1909-2000)
 Carl Busch, komponist (1862-1943)
 Karl Dane, stumfilmskuespiller (1886-1934)
 Hans Christian Fibiger, officer i hæren (1749-1796)
 Knute Hansen, sværvægtsbokser (1903-1984)
 Jean Hersholt, skuespiller og oversætter (1886-1956)
 William Hillcourt, instruktør, forfatter og inspirator i Boy Scouts of America (1900-1992)
 William S. Knudsen, erhvervsleder i automobilindustrien samt leder af USAs produktion af krigsmateriel under 2. verdenskrig (1879 – 1948)
 Charles Christian Lauritsen, fysiker (1892-1968)
 Christian Mortensen (1882-1998) - fra 1997 til 2012 anerkendt som den ældste mand i verden, der indtil da havde levet
 Jacob Riis, journalist og fotograf (1849-1914)
 Charles Schlee, cykelrytter (1873-1947)
 Lars Ulrich, trommeslager (født 1963)
 Kristian Østergård, præst og skolemand (1855-1931)
 Peter Lassen, smed, entrepenør, pionèr (1800-1859)
 Arne Myggen, jounalist og humorist (1921-2005)

Dansk-amerikanere af anden generation 
 Gutzon Borglum, billedhugger, kendt for Mount Rushmore (1867-1941)
 Nella Larsen, amerikansk forfatter, sygeplejerske og bibliotekar. (1891-1964)
 Robert Hansen, seriemorder (1939-2014)
 Steny Hoyer, politiker (født 1939)
 Scarlett Johansson, skuespillerinde (født 1984)
 Viggo Mortensen, skuespiller (født 1958)

Kilder
Deutscher Fernsehfunk

Deutscher Fernsehfunk, fra 1972–1990 Fernsehen der DDR, var det statslige fjernsynsselskab i DDR. Det var kontrolleret af staten og underlagt streng kontrol og censur. Efter model fra sovjetisk broadcasting blev selskabet styret af Staatliches Komitee für Rundfunk, en komité direkte kontrolleret af centralkomitéen i Sozialistische Einheitspartei Deutschlands. Komitéen kontrollerede også radioselskabet Rundfunk der DDR.

Offentlige prøvesendinger blev indledt på Josef Stalins fødselsdag 21. december 1952. I 1956 indledede Deutsche Fernsehfunk sine regulære sendinger.

Det propagandistiske nyhedsprogram Aktuelle Kamera blev sendt fra 1952 til 1990. Et andet program kanalen var kendt for var det politisk-agitatoriske fjernsynsprogram Der schwarze Kanal ("den sorte kanal") som kommenterede vesttyske nyheder på en agitatorisk måde. Programmet blev første gang sendt 21. marts 1960 og blev afviklet 30. oktober 1989.

Efter Tysklands genforening blev selskabet gradvist afviklet og frekvenserne overtaget af ARD.

DDR
Tv-stationer
The Whiteouts

The Whiteouts er et tidligere dansk garagerock-band. Gruppen blev dannet i 2003 og nåede at udgive et album, The Whiteouts ligeledes i 2003.

Bandet bestod af P (guitar og vokal), Mads (bas) og Jesper Binzer (trommer). Efter en række mindre koncerter gik bandet i opløsning.

Rockgrupper fra Danmark
Kida

Kidagakash "Kida" Nedakh er en fiktiv person fra filmen Atlantis - Det forsvundne rige fra 2001, og efterfølgeren fra 2003 Atlantis: Milo vender tilbage. Prinsesse Kida er den 8.500-år gamle Prinsesse af Atlantis. Hun er stemmelagt i begge film af Stine Stengade. Trods hendes kongelige baggrund, er hun ikke med i Disneys Prinsesse-komplot. Hun er opfundet af Joss Whedon. 

Årtier før filmens begyndelse, gør en gigantiske eksplosion at en voldsom tsunami skyller ind over den store by Atlantis. Byens enorme robotvagter er i stand til at lave en beskyttelsesskjold for den indre del af byen, mens det udenfor druknede i havet, da byen sank. Imens Kida og hendes forældre løber mod et beskyttelsesrum, bliver Kidas mor, Dronning af Atlantis, påkaldt af krystallen, som en pligt til at beskytte byen. Hun bliver løftet op i luften til krystallen, hvorefter hun bliver forbundet til den. 

Årtier senere er den tidligere smukke by, nu forfalden og trist. Da fremmed fra verdenen ovenover kommer, bliver Kida ven med opdageren Milo Thatch, hvis store drøm var at finde Atlantis. Rundt om hendes hals har hun en lysende krystal. Hun fortæller Milo, at krystallen holder hende og folket i live. Den lyser for hende, fx da hun er ude og svømme under vandet med Milo i Atlantis: Det forsvundne rige. 

Kidas far, Kong Kashekim Nedakh, stoler ikke på de fremmede. Kida tror, at de vil være i stand til at hjælpe hendes folk, men kongen tvivler. 

Kida bliver ligesom sin mor før hende, påkaldt af krystallen, da den "mærkede" at byen var i fare. I modsætning til sin mor, vender Kida tilbage til "jorden" bagefter. 

I slutningen af filmen overtager hun tronen i Atlantis; hun bliver dronning og gifter sig med Milo, som bliver konge. Sammen begynder de at genopbygge Atlantis.

I Milo vender tilbage hjælper Kida med til at finde "Skæbnens Spyd". Med spyddet tillader hun fremmede fra overfladen at komme til Atlantis.

Disney-figurer
Winterfeldtplatz

Winterfeldtplatz er en plads i den nordlige del af bydelen Schöneberg i Berlin. Hver uge er der marked på pladsen. Gennem gaden Maaßenstraße er pladsen forbundet med Nollendorfplatz 200 meter længere nord, samt med u-banelinjerne U1, U2, U3 og U4

Pladsen blev planlagt i 1862 og anlagt i 1890. Den blev bebygget med bolighuse i gründerstil og en katolsk kirke. I 1893 blev den opkaldt efter den preussiske general Hans Karl von Winterfeldt.

I 1970- og 1980'erne var der flere husbesættelser i nærheden. Periodevis havde De grønne over 50 procents vælgeropslutning i området. Efter saneringstiltag i 1980- og 1990'erne er området blevet et populært boligområde igen.

Forfatteren og nobelprisvinderen Nelly Sachs blev født i Maaßenstraße 12 i 1891 og dirigenten Wilhelm Furtwängler blev født i Maaßenstraße 1 i 1886.

Eksterne henvisninger 

 www.winterfeldt-platz.de
 Kirchenführer St. Matthias 
 http://www.berlingeschichte.de/Strassen/Bez11a/W641.htm
 http://www.suedwestweb-berlin.de/struktur/v0349/s0349.html
 http://www.aviva-berlin.de/aviva/content_Unterwegs.php?id=55

Gader i Berlin
Torve og pladser i Tyskland
Jesper Ahle

Jesper Tvistholm Ahle (født 13. februar 1981 i Nørre Felding) er en dansk håndboldspiller, der spiller for Aalborg Håndbold i Håndboldligaen.

Ahle har spillet 6 kampe for det danske herrehåndboldlandshold.

Eksterne links 
 Spillerprofil 
 Spillerinfo 

Håndboldspillere fra Danmark
Håndboldspillere fra Team Tvis Holstebro
Håndboldspillere fra Bjerringbro-Silkeborg
Hans Poelzig

Hans Poelzig (født 30. april 1869 i Berlin, død 14. juni 1936 samme sted) var en tysk maler, arkitekt, scenekunstner og professor. Det er særligt hans bidrag til ekspressionistisk arkitektur og Neue Sachlichkeit som huskes i dag.

Den 18. november 2015 indviede Friedrichstadt-Palast Berlin til ære for sine stiftere Max Reinhardt, Hans Poelzig og Erik Charell under festlige former mindesmærket ved Friedrichstraße 107.

Familie 

Han var gift med billedhuggeren og arkitekten Marlene Moeschke, og var far til arkitekten Peter Poelzig, skuespillerinden Ruth Poelzig og skuespilleren og teaterdirektøren Jochen Poelzig.

Litteratur 
 Wolfgang Pehnt, Matthias Schirren (Hrsg.): Hans Poelzig. Architekt Lehrer Künstler, DVA München 2007, 
 Julius Posener (red.): Hans Poelzig. Gesammelte Schriften und Werke. 1966.
 Theodor Heuss: Hans Poelzig. Bauten und Entwürfe eines deutschen Baumeisters. Stuttgart: DVA, 1985. (Reprint der Erstausgabe von 1939) 
 Der dramatische Raum. Hans Poelzig. Malerei, Theater, Film. Kat. Museum Haus Lange / Museum Haus Esters. Krefeld, 1986.
 Matthias Schirren (Hrsg.): Hans Poelzig. Berlin: Ernst & Sohn, 1989. 
 Sender Freies Berlin (red.): Hans Poelzig. Haus des Rundfunks. Berlin, 1994.

Eksterne henvisninger 

 

Arkitekter fra Tyskland
Personer fra Berlin
Tyskere i 1800-tallet
Tyskere i 1900-tallet
Niklas Forsmoo

Niklas Forsmoo (født 9. april 1983) er en svensk håndboldspiller, der spiller for Team Tvis Holstebro i Håndboldligaen. 

Forsmoo har spillet 5 kampe for det svenske landshold.

Eksterne henvisninger 

 Spillerinfo

Håndboldspillere fra Sverige
Håndboldspillere fra IFK Skövde
Olaf Scholz

Olaf Scholz (født 14. juni 1958 i Osnabrück i Niedersachsen) er en tysk politiker (SPD) og landets nuværende forbundskansler, efter at han afløste Angela Merkel i december 2021. Inden da har han blandt andet været finansminister og vicekansler.

Han er uddannet jurist og fik advokatbestalling i 1985. Hans specialområde er arbejdsret.

Scholz blev medlem af SPD i 1975, og var aktiv i ungdomsorganisationen Jusos, bl.a. som føderal næstleder (1982–1988). Han var leder for SPD i Hamborg fra 2000 til 2004, og blev indvalgt i SPD's føderale styre i 2001.

Fra maj til oktober 2001 var han senator for indenrigssager i bystaten Hamborg og mellem 2002 og 2004 generalsekretær i SPD. Fra 2005 til 2007 var Scholz parlamentarisk forretningsfører for SPD's Forbundsdagsfraktion. 21. november 2007 blev han udnævnt til Tysklands arbejds- og socialminister i regeringen Angela Merkel I.

Han var medlem af Forbundsdagen fra 1998 til 2001 og var igen indvalgt i Forbundsdagen i 2002, 2005 og 2009. Han var direkte valgt i parlamentet fra valgkredsen Hamburg-Altona.

I 2011 vandt han et absolut flertal med SPD i Hamborgs borgerskabsvalg og efterfulgte Christoph Ahlhaus (CDU) som borgmester. Han blev valgt igen i 2016 og ledede derefter en koalitionsregering i byen med det grønne parti Bündnis 90/Die Grünen.

Fra 2018 var han Tysklands vicekansler og finansminister under regeringen Angela Merkel IV. Ved valget til Forbundsdagen i august 2021 vandt han som leder af SPD en snæver sejr og sikrede partiet 25,8 % af stemmerne samt 206 pladser. Efter en længere forhandlingsrunde blev SPD, De grønne og FDP enige om at danne regering i en såkaldt "trafiklys"-koalition med Scholz som ny kansler. Den nye regering blev formelt godkendt 8. december samme år, hvorpå Scholz overtog kanslerposten efter Angela Merkel.

Referencer

Eksterne henvisninger 

 Olaf Scholz' hjemmeside 
 Biografi hos Forbundsdagen 

Kanslere fra Tyskland
Ministre fra Tyskland
Medlemmer af Forbundsdagen
Borgmestre i Hamborg
Politikere fra SPD
Personer fra Osnabrück
John Boye Rasmussen

John Boye Rasmussen (født 11. juli 1982 i Måbjerg) er en dansk håndboldspiller, der spillede som målmand for Skanderborg Håndbold i Håndboldligaen . Han har tidligere spillet for ligarivalerne Team Tvis Holstebro, Viborg HK og AaB Håndbold og HC-Fyn.I sæsonen 2013-2014 spillede han i Ringsted som måtte rykke ud af håndboldligaen

Referencer

Eksterne links 
 Spillerinfo 

Håndboldspillere fra Danmark
Håndboldspillere fra Team Tvis Holstebro
Håndboldspillere fra Viborg HK
Håndboldspillere fra AaB Håndbold
Maximilian Brückner

Maximilian Brückner (født 10. januar 1979 i Riedering i Bayern) er en tysk film-, fjernsyns- og teaterskuespiller.

Han gik på den velrenommerede teaterskole Otto Falckenberg Schule, og fik sit første engagement ved Münchner Volkstheater. Han har medvirket i film- og fjernsynsproduktioner siden 2003.

Han har fået flere priser.

Eksterne henvisninger 

 

Skuespillere fra Tyskland
Rasmus Wremer

Rasmus Wremer (født 4. september 1982 i Mullsjö i Sverige) er en svensk håndboldspiller, der spiller for IFK Skövde i Elitserien i Sverige. 

Wremer har spillet 7 kampe for det svenske landshold.

Eksterne henvisninger 
 

Håndboldspillere fra Sverige
Håndboldspillere fra IFK Skövde
Paradeplatz (Zürich)

Paradeplatz er en plads midt på Bahnhofstrasse i den centrale bykerne i Zürich i Schweiz. Pladsen ligger hvor Poststrasse går østpå mod Münsterbrücke i et af de dyreste områder af byen og har gennem lang tid været forbundet med banker og schweizisk velstand. De schweiziske storbanker UBS og Credit Suisse har hovedsæde ved Paradeplatz, og også den største schweiziske privatbank, Julius Bär, og den schweiziske nationalbank, holder til der.

I den schweiziske udgave af brætspillet Monopoly (= Matador-spillet) er Paradeplatz den dyreste ejendom.

Zürich
Torve og pladser
Brian Mulroney

Martin Brian Mulroney, mest kendt som Brian Mulroney (født 20. marts 1939) var den 18. premierminister i Canada fra 17. september 1984 til 25. juni 1993 og leder af det konservative parti. Mulroney er uddannet jurist og har efter afgangen som premierminister genoptaget arbejdet som advokat og forretningskonsulent.

I 1984 førte Mulroney det konservative parti til en jordskredssejr ved parlamentsvalget, og partiet kom til magten for første gang i 26 år. Han genvandt posten ved valget i 1988, men mod slutningen af valgperioden blev hans regering mere og mere upopulær, og han valgte at trække sig tilbage frivilligt få måneder før valget.

Canadas premierministre
Politikere fra Canada
André Jørgensen

André Jørgensen (født 9. april 1979 i Arendal i Norge) er en norsk håndboldspiller, der spiller for AaB Håndbold i Håndboldligaen.

Jørgensen er stamspiller på det norske håndboldlandshold, som han har spillet mere end 100 kampe for.

Eksterne henvisninger 
 Spillerinfo 
 

Håndboldspillere fra Norge
Personer fra Arendal
Kristian Gjessing

Kristian Gjessing (født 15. januar 1978 i Skjern) er en dansk håndboldspiller, der spiller for HC Midtjylland. Han har tidligere spillet i Skjern Håndbold, spanske BM Altea og AaB Håndbold.
Kristian Gjessing der har spillet 52 A landskampe og med ikke færre end 400 kampe for Skjern Håndbold, og med ophold i Spanien og Aalborg Håndbold er det en spiller med stor erfaring og kapacitet.

Eksterne henvisninger 
 Spillerinfo hos hbold.dk

Håndboldspillere fra Danmark
Personer fra Skjern
Håndboldspillere fra Skjern Håndbold
Håndboldspillere fra BM Altea
Håndboldspillere fra HC Midtjylland
Goran Kozomara

Goran Kozomara (født 5. juni 1981 i Celje i Jugoslavien) er en slovensk håndboldspiller, der spiller for Skjern Håndbold i Håndboldligaen. Før han kom til Skjern, har han spillet for ligarivalerne fra Aab Håndbold og den spanske klub Teka Cantabria.
Kozomara har pr. 2008 spillet 70 A-landskampe for Sloveniens landshold.

Eksterne henvisninger 
 Spillerinfo 

Håndboldspillere fra Slovenien
Håndboldspillere fra Skjern Håndbold
Håndboldspillere fra AaB Håndbold
Håndboldspillere fra Bjerringbro-Silkeborg
Personer fra Celje
Haibach (Unterfranken)

Haibach er en købstad i Landkreis Aschaffenburg i det bayerske Regierungsbezirk Unterfranken i Tyskland.

Geografi 

Haibach ligger øst-sydøst for Aschaffenburg ved den vestlig udkant af bjergkæden Spessart mellem Aschaffenburg eventyrslottet Schloss Mespelbrunn.

En stor del af arealet i kommunen er dækket af blandet skov.
Landsbyerne Grünmorsbach og Dörrmorsbach ligger syd for Haibach.

Eksterne henvisninger 

 Ketzelburg
Henrik Toft Hansen

Henrik Toft Hansen (født 18. december 1986 i Rybjerg) er en dansk håndboldspiller, der spiller for Mors-Thy Håndbold, hvortil han kom fra Paris Saint-Germain Handball.

I 2008 debuterede Toft Hansen på det danske håndboldlandshold.

Henrik meldte afbud til VM i håndbold 2021 (mænd) på grund af en skade.

Privat 

Toft er student fra Morsø Gymnasium og er opfostret i HF Mors, som er moderklubben til Mors-Thy Håndbold.

Han er lillebror til landsholdsspilleren Rene Toft Hansen, der til dagligt spiller i THW Kiel. Han har tre yngre søskende, Allan Toft Hansen fra Mors-Thy Håndbold og Majbritt Toft Hansen fra Viborg HK og Jeanette Toft Hansen fra Aarhus United.

Han danner privat par med den tidligere svenske landsholdsspiller Ulrika Toft Hansen. De har to børn sammen.

Referencer

Eksterne henvisninger 

Håndboldspillere fra Danmark
Olympiske håndboldspillere fra Danmark
Medaljevindere fra Danmark ved sommer-OL 2016
Olympiske mestre fra Danmark
Deltagere for Danmark ved sommer-OL 2020
Håndboldspillere ved sommer-OL 2020
Medaljevindere fra Danmark ved sommer-OL 2020
Olympiske sølvmedaljevindere fra Danmark
Håndboldspillere fra Paris Saint-Germain HB
Langfløjte

En langfløjte er et musikinstrument, en såkaldt endeblæst fløjte. Lyden fremkommer ved at man blæser på en skarp kant i fløjtens øverste ende. Den kan tilvirkes af en hul knogle, et bambusrør, træ eller metal.

Den simpleste langfløjte har ingen huller midt på fløjten, mens de fleste modeller har flere fingerhuller. Den er ofte ret lang og med cylindrisk rør. Blæsehullet kan, foruden at være primitiv, ændres til have have en konisk form eller med en udskæring, enten v-formet, firkantet eller halvrund.

Langfløjten forekommer i de fleste dele af verden:
Nay (også skrevet ney) er en persiske langfløjte, der også forekommer i Tyrkiet og den arabiske verden.
Den stammer fra den oldægyptiske fløjte, der ses på over 4000 år gamle billeder.
De oldægyptiske fløjter er ofte afbildet sammen med dødsguden Anubis.

Nay'en har en sort konisk formet hætte på blæsehullet, seks fingerhuller foran og et bag på.
I Tyrkiet er den forbundet med sufisme og Mevlana.
Andre lokale navne er den japanske shakuhachi og den bolivianske ujusini, begge lavet af bambus.
Shakuhachi'en hul er ganske vidt og fløjten kan være lakeret indvendigt.

På trods af den simple form er langfløjten svær at spille på.
Spilleren kan lade den hvile mod hagen eller på underlæben og blæse på den skarpe kant med stram overlæbe eller ved at spidse læberne.

Blandt udøveren er i Tyrkiet Süleyman Yardim, i Danmark Yasar Tas.
Hossein Omoumi er en anden udøver, der tillige underviser i instrumentet på Californiens Universitet i Irvine.
Han gæstede Danmark i 2001.
Den i Istanbul uddannede Cahit Ece underviser i nayspil i Aarhus og København.

Eksterne link 
 
 Süleyman Erguner, Ney Atolyesi

Henvisninger 

Fløjter
Kleinostheim

Kleinostheim er en kommune Landkreis Aschaffenburg i det bayerske Regierungsbezirk Unterfranken i Tyskland.

Geografi 

Kommunen ligger ved floden Main, ved den vestlig kant af bjergkæden Spessart og ved det øvre venstre hjørne af Mainviereck i nærheden af Aschaffenburg.

Inddeling 
Kleinostheim kommune består af fire bydele: Kleinostheim, Waldstadt, Industriområde Vest og Wingert
Peter Nørklit

Peter Nørklit (født 13. februar 1971 i Glostrup) er en dansk håndboldspiller, der spiller som målmand for HØJ Håndbold, der spiller i 1. division. Han har tidligere spillet for FCK Håndbold i Håndboldligaen. Han har tidligere spillet for de spanske klubber Portland San Antonio og BM Altea.

I 1990'erne og starten af det 2000'erne var Nørklit en fast del af det danske håndboldlandshold.

Peter Nørklit er til dagligt lærer på Aurehøj Gymnasium i Gentofte, hvor han underviser i matematik og idræt.

Eksterne links 
 Spillerinfo

Noter 

Håndboldspillere fra Danmark
Håndboldspillere fra AG København
Håndboldspillere fra FC København Håndbold
Håndboldspillere fra Portland San Antonio
Håndboldspillere fra BM Altea
Personer fra Glostrup
Steinar Ege

Steinar Ege (født 10. april 1972 i Kristiansand) var en norsk håndboldspiller, der dog nu har indstillet karrieren, og han træner nu i stedet ungdomsholdene i FIF.

I Norge spillede han for Viking, ØIF, Arendal, Kristiansand, Stavanger IF, inden han kom til Tyskland og spillede for Bundesliga-klubberne VfL Gummersbach og THW Kiel. I Danmark spillede han for F.C. København Håndbold, inden herrerholdet blev købt over i AG København.

Ege spillede på det norske håndboldlandshold, som han har repræsenteret mere end 200 gange, blandt andet ved EM 2008 på hjemmebane.

Eksterne links 

 
 Steinar Eges spillerinfo  på AG Københavns officielle hjemmeside

Håndboldspillere fra Norge
Håndboldspillere fra THW Kiel
Håndboldspillere fra VfL Gummersbach
Håndboldspillere fra FC København Håndbold
Håndboldspillere fra AG København
Personer fra Kristiansand